Europos Parlamento teisėkūros rezoliucija dėl Tarybos reglamento, nustatančio bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę, projekto (11877/2006 - C6-0265/2006 - 2006/0807(CNS))



Oficialusis leidinys 317 E , 23/12/2006 p. 0205 - 0212



20061223 P6_TA(2006)0549 Traumų prevencija ir saugumo skatinimas * Europos Parlamento teisėkūros rezoliucija dėl pasiūlymo dėl Tarybos rekomendacijos dėl traumų prevencijos ir saugumo skatinimo (COM(2006)0329 — C6-0238/2006 — 2006/0106(CNS)) (Konsultavimosi procedūra) Europos Parlamentas, - atsižvelgdamas į Komisijos pasiūlymą Tarybai (COM(2006)0329) [1], - atsižvelgdamas į EB sutarties 152 straipsnio 4 dalies antrą pastraipą, pagal kurią Taryba pasikonsultavo su Parlamentu (C6-0238/2006), - atsižvelgdamas į Darbo tvarkos taisyklių 51 straipsnį, - atsižvelgdamas į Aplinkos, visuomenės sveikatos ir maisto saugos komiteto pranešimą ir į Moterų teisių ir lyčių lygybės komiteto nuomonę (A6-0398/2006); 1. pritaria Komisijos pasiūlymui su pakeitimais; 2. ragina Komisiją atitinkamai pakeisti savo pasiūlymą pagal EB sutarties 250 straipsnio 2 dalį; 3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas; 4. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą; 5. paveda Pirmininkui perduoti Parlamento poziciją Tarybai ir Komisijai. Pakeitimas 1 2 a konstatuojamoji dalis (nauja) (2a) vyresni nei 65 metų asmenys sudaro 16 proc. visų ES gyventojų, tačiau jiems neproporcingai tenka 40 proc. mirtinų traumų; taigi pagyvenę asmenys susiduria su daugiau nei dvigubai didesne mirtimi pasibaigiančių nelaimingų atsitikimų rizika, o dideli kaulų lūžiai yra pagrindinė priežastis, dėl kurios pagyvenę žmonės patenka į ligoninę. Pakeitimas 2 5 a konstatuojamoji dalis (nauja) (5a) Visuomenės sveikatą veikia biologiniai skirtumai, aplinka, prieiga prie informacijos ir socialinės bei ekonominės sąlygos. Pakeitimas 3 5 b konstatuojamoji dalis (nauja) (5b) Į lyčių aspektą turėtų būti atsižvelgiama visose srityse, taip pat ir sveikatos politikoje. Reikėtų imtis veiksmų siekiant vykdyti lyčių aspektu paremtus kiekybinius tyrimus ir skirstyti lėšas taikant lyčių aspektu grindžiamą biudžetą. Pakeitimas 4 5 c konstatuojamoji dalis (nauja) (5c) Smurtas namuose, kurį patiria moterys, yra pagrindinė 16-44 metų amžiaus moterų mirties ir neįgalumo priežastis. Pakeitimas 5 6 konstatuojamoji dalis (6) Traumos rizika nėra vienoda valstybėse narėse ir skirtingose socialinėse grupėse. Mirties rizika dėl traumos yra penkis kartus didesnė valstybėje narėje, kurioje yra didžiausias traumų skaičius, negu valstybėje narėje, kurioje traumų skaičius yra žemiausias, (6) Traumos rizika nėra vienoda valstybėse narėse ir skiriasi atsižvelgiant į aplinkos, darbo ir socialines sąlygas, amžių ir lytį. Mirties rizika dėl traumos yra penkis kartus didesnė valstybėje narėje, kurioje yra didžiausias traumų skaičius, negu valstybėje narėje, kurioje traumų skaičius yra mažiausias, Pakeitimas 6 7 konstatuojamoji dalis (7) priešingai daugeliui kitų ligų ir pirmalaikės mirties priežasčių, traumų galima išvengti, jeigu padarysime savo aplinką ir vartojamus produktus bei paslaugas saugesniais. Nelaimingų atsitikimų prevencijos priemonių, kurios dar nėra plačiai taikomos visoje Bendrijoje, veiksmingumas buvo įrodytas daug kartų, (7) kitaip nei daugelio kitų ligų ir pirmalaikės mirties priežasčių, traumų galima išvengti, jeigu padarysime savo aplinką ir vartojamus produktus bei paslaugas saugesnius daugiau informuodami visuomenę apie nesaugaus elgesio pasekmes. Laikantis platesnio požiūrio į visuomenės sveikatą, taip pat galima gerokai sumažinti dėl traumų ir smurto atsirandančias išlaidas. Nelaimingų atsitikimų prevencijos priemonių, kurios dar nėra plačiai taikomos visoje Bendrijoje, veiksmingumas buvo įrodytas daug kartų, Pakeitimas 7 8 konstatuojamoji dalis (8) daugelis šių priemonių pasirodė esančios taupios, nes prevencijos nauda sveikatos sistemoms dažnai yra kelis kartus didesnė nei veiksmų išlaidos. (8) daugelis šių priemonių, taikomų saugant žmonių sveikatą ir gyvybę, pasirodė esančios taupios, nes prevencijos nauda privačiajam ir viešajam sektoriams, ypač sveikatos sistemoms, dažnai yra kelis kartus didesnė nei veiksmų išlaidos. Reikėtų tinkamai įvertinti žmogiškąsias ir tikrąsias visuomenės patiriamas išlaidas, slypinčias po sveikatos priežiūros ir ekonomikos išlaidomis, kadangi ekonomikos ir sveikatos išlaidos neapima pasekmių, kurias patiria aukų šeimos ir socialinės paramos sistemos ar bendrijos, darbovietės ir mokyklos. Amendment 8 9 konstatuojamoji dalis (9) nors tam tikrose srityse (pvz., eismas arba darbo vietos) buvo padaryta didelė pažanga saugumo klausimais, kitose srityse (pvz., namai, laisvalaikis ir sportas, nelaimingi atsitikimai, vaikų ir pagyvenusių žmonių saugumas) padaryta žymiai mažiau, (9) nors tam tikrose srityse (pvz., eismas arba darbo vietos) buvo padaryta didelė pažanga saugumo klausimais, kitose srityse (pvz., namai, laisvalaikis ir sportas, nelaimingi atsitikimai, vaikų, moterų ir pagyvenusių žmonių saugumas) padaryta žymiai mažiau, Pakeitimas 9 9 a konstatuojamoji dalis (nauja) (9a) Nepaisant to, kad neseniai buvo atlikti tyrimai, dar nepakankamai vertinamos traumos dėl namie patirto smurto tiek padarytos fizinės ir psichologinės žalos, tiek sveikatos ir socialinio aprūpinimo sistemoms uždedamos naštos požiūriais. Pakeitimas 10 9 b konstatuojamoji dalis (nauja) (9b) Reikėtų atsižvelgti į tai, kad alkoholio prieinamumas ir suvartojimas susijęs su traumų, kurias sukelia smurtas ir nelaimingi atsitikimai, ypač eismo įvykiai, paplitimu. Pakeitimas 11 10 konstatuojamoji dalis (10) todėl atrodo būtina sukurti traumų stebėjimo ir ataskaitų teikimo sistemą, kuria vadovaudamosi valstybės narės galėtų kartu rengti ir priimti nacionalinę traumų prevencijos politiką, įskaitant keitimąsi gerąja praktika. Tokia sistema bus kuriama remiantis 2002 m. rugsėjo 23 d. Europos Parlamento ir Tarybos sprendimu Nr. 1786/2002/EB, patvirtinančiu Bendrijos veiksmų visuomenės sveikatos srityje programą (2003-2008 m.) ir bet kuriomis vėlesnėmis programomis bei bus sudaryta remiantis nacionalinėmis traumų stebėjimo ir ataskaitų teikimo sistemomis, kurios turi būti kuriamos darniai ir nuosekliai. (10) todėl atrodo būtina sukurti traumų stebėjimo ir ataskaitų teikimo sistemą, kuria vadovaudamosi valstybės narės galėtų kartu rengti ir priimti nacionalinę traumų prevencijos ir saugumo skatinimo politiką, įskaitant keitimąsi pažangiąja patirtimi. Tokia sistema bus sudaryta remiantis nacionalinėmis traumų stebėjimo ir ataskaitų teikimo sistemomis, kurios turi būti kuriamos darniai ir nuosekliai. Pakeitimas 12 10 a konstatuojamoji dalis (nauja) (10a) traumų stebėjimo sistema turėtų apimti esamas programas, susijusias su traumomis, ir duomenų apie traumas bazes bei sistemas, kurias jau plačiai finansuoja Komisija. Ši veikla absoliučiai būtina siekiant sąveikos ir stengiantis sumažinti išlaidas naudojant jau veikiančias priemones. Pakeitimas 13 10 b konstatuojamoji dalis (nauja) (10b) eigu esamos traumų stebėjimo ir priežiūros sistemos pasirodys neprieinamos kai kurioms valstybėms narėms, reikėtų naudoti kitą sistemą, pavyzdžiui, tokią, kuri remtųsi vadinamaisiais minimaliais duomenų rinkiniais, grindžiamais ligoninių statistika. Pakeitimas 14 10 c konstatuojamoji dalis (nauja) (10c) siekiant užtikrinti, kad pažangioji patirtis iš tikrųjų būtų naudojama atsižvelgiant į kiekvienos šalies poreikius ir galimybes, reikia ypač remti institucijų kūrimą ir žmogiškųjų išteklių vystymą bei tyrimus tose šalyse, kuriose patiriama daugiausia traumų, kurių įmanoma išvengti. Pakeitimas 15 11 konstatuojamoji dalis (11) siekiant optimaliau naudoti Bendrijos veiksmų visuomenės sveikatos srityje programos išteklius ir veiksmingiau spręsti traumų prevencijos klausimus, buvo nustatytos septynios prioritetinės sritys: vaikų ir paauglių saugumas, pagyvenusių žmonių saugumas, pažeidžiamų eismo dalyvių saugumas, sporto traumų prevencija, traumų, patirtų dėl vartotojams skirtų produktų arba paslaugų, prevencija, savižalos prevencija ir smurto prevencija. Šios prioritetinės sritys buvo nustatytos atsižvelgiant į traumų socialinį poveikį pagal jų skaičių ir sunkumą, į patikrintus duomenis apie veiksmų veiksmingumą ir į sėkmingo įgyvendinimo galimybes valstybėse narėse. (11) siekiant optimaliau naudoti Bendrijos veiksmų visuomenės sveikatos srityje programos išteklius ir veiksmingiau spręsti traumų prevencijos klausimus, buvo nustatytos aštuonios prioritetinės sritys: vaikų ir paauglių saugumas, pagyvenusių žmonių saugumas, eismo dalyvių, ypač tų, kurie pažeidžiami, saugumas, traumų prevencija ir saugumas darbo vietoje, sporto ir laisvalaikio traumų prevencija, traumų, patirtų dėl vartotojams skirtų produktų arba paslaugų, prevencija, savižalos prevencija ir smurto, ypač smurto prieš moteris ir vaikus, prevencija. Šios prioritetinės sritys buvo nustatytos atsižvelgiant į traumų socialinį poveikį pagal jų skaičių ir sunkumą, į patikrintus duomenis apie veiksmų veiksmingumą ir į sėkmingo įgyvendinimo galimybes valstybėse narėse. Pakeitimas 16 1 Rekomendacijos valstybėms narėms 1 punktas 1) sukurti nacionalinę traumų stebėjimo ir ataskaitų teikimo sistemą, kuria būtų teikiama palyginama informacija, kuri padėtų stebėti traumų rizikos vystymąsi bei prevencijos priemonių rezultatus laiko atžvilgiu bei kuria remiantis būtų vertinamas papildomų iniciatyvų poreikis produktų ir paslaugų saugos srityje; 1) sukurti nacionalinę traumų stebėjimo ir ataskaitų teikimo sistemą, kuri būtų sujungta su kitomis atitinkamomis duomenų bazėmis, pagal kurią būtų teikiama palyginama informacija ir ši informacija skirstoma pagal lytį ir amžių, kuri padėtų stebėti traumų rizikos vystymąsi, atkreipiant dėmesį į traumas lemiančius veiksnius, ir padėtų stebėti prevencijos priemonių rezultatus laiko atžvilgiu bei kuria remiantis būtų vertinamas papildomų iniciatyvų poreikis visų pirma, produktų ir paslaugų saugos srityje, o antra, didinant visuomenės suvokimą ir ypatingą dėmesį skiriant pažeidžiamoms grupėms, pavyzdžiui, jaunimui; 1a) užmegzti įvairių sektorių bendradarbiavimą, kuris apimtų ir stiprintų partnerystę su suinteresuotomis šalimis vietos, nacionaliniu ir tarptautiniu lygmenimis, kurį vykdant būtų koordinuojamas ir pateikiamas vientisas atsakas sprendžiant su traumomis ir nesaugumu susijusius klausimus. Pakeitimas 17 Rekomendacijos valstybėms narėms 2 punktas 2) sudaryti nacionalinius planus, skirtus nelaimingų atsitikimų ir traumų prevencijai, tarnybų bendradarbiavimui skatinti bei kampanijų finansavimo galimybėms didinti, saugumui skatinti ir tiems nacionaliniams planams įgyvendinti, didelį dėmesį skiriant vaikams, pagyvenusiems žmonėms ir pažeidžiamiems eismo dalyviams ir ypač atsižvelgiant į sporto traumas, į traumas, patirtas dėl produktų arba paslaugų, smurto ir savižalos. 2) sudaryti nacionalinius planus, skirtus nelaimingų atsitikimų ir traumų prevencijai, tarnybų bendradarbiavimui ir bendradarbiavimui su suinteresuotomis šalimis skatinti, kampanijų finansavimo galimybėms didinti, nustatyti skatinamąsias priemones už saugumo skatinimą ir tiems nacionaliniams planams įgyvendinti, didelį dėmesį skiriant didelės rizikos grupėms, pvz., vaikams, pagyvenusiems žmonėms, neįgaliesiems, moterims ir eismo dalyviams ir ypač atsižvelgiant į sporto ir laisvalaikio traumas, taip pat į traumas, patirtas žalojant moterų lyties organus, traumas, patirtas dėl produktų arba paslaugų, smurto, ypač smurto namuose prieš moteris ir vaikus ir savižalos. Pakeitimas 18 Rekomendacijos valstybėms narėms 2 a punktas (naujas) (2a) Vykdyti mokslinius, ypač susijusius su savižala ir rizikingu elgesiu, tyrimus. Pakeitimas 19 Rekomendacijos valstybėms narėms 2 b punktas (naujas) (2b) Ypatingas dėmesys turėtų būti skiriamas socialiniams veiksniams, dėl kurių patiriamos traumos ir atsiranda nesaugumas: didžiausias traumų, mirtingumo ir sergamumo procentų skirtumas pastebimas tarp skurdesnių ir turtingesnių šalių ir tarp skirtingų socialinių sluoksnių. Skirtumai didėja dėl tokių veiksnių kaip suintensyvėjęs kelių eismas, didėjantys pajamų skirtumai, didėjantis nedarbas, mažėjanti socialinė parama, rinkos liberalizavimas ir didesnės galimybės gauti alkoholio, nepakankamas reguliavimo ir griežtinimo priemonių skaičius. Itin didelės traumų rizikos grupei priskiriami bedarbiai, etninių mažumų grupės, migruojantys darbuotojai, pabėgėliai, neįgalieji ir benamiai; Pakeitimas 20 Rekomendacijos valstybėms narėms 2 c punktas (naujas) (2c) imtis priemonių siekiant užtikrinti, kad duomenų apie pažangią traumų prevencijos patirtį bazės būtų grindžiamos tinkamais duomenimis, atsižvelgiant į vietos aplinkybes, ir paremtos tyrimais, nurodančiais specifines socialines, ekonomines, infrastruktūros ir kultūrines aplinkybes, į kurias atsižvelgiant būtų vykdoma sėkminga politika. Pakeitimas 21 Rekomendacijos valstybėms narėms 3 punktas 3) užtikrinti, kad traumų prevencijos ir saugumo skatinimo tema būtų sistemingai įtraukta į sveikatos priežiūros specialistų profesinio mokymo programą, kad šie žmonės taptų kompetentingais patarėjais savo pacientams, klientams ir visuomenei. 3) užtikrinti, kad traumų prevencijos ir saugumo skatinimo tema būtų sistemingai įtraukta gerinant švietimą ir sveikatos priežiūros bei kitų specialistų profesinio mokymo programą, kad šie žmonės taptų kompetentingais patarėjais savo pacientams, klientams ir visuomenei. Didinti su priežastimis ir pasekmėmis susijusį visuomenės sąmoningumą, pabrėžiant pavienių asmenų ir visuomenės atsakomybę traumų prevencijos ir saugumo skatinimo klausimais. Pakeitimas 22 Rekomendacijos valstybėms narėms 3 a punktas (naujas) (3a) užtikrinti, kad prieigą prie duomenų apie traumas turinčios draudimo įmonės teiktų visus susijusius duomenis valstybėms narėms, kad būtų paprasčiau nustatyti priemones ir tas vietas, kuriose dažniausiai įvyksta nelaimingų atsitikimų, ir kad būtų galima panaudoti šią informaciją prevencijai gerinti. Pakeitimas 23 Rekomendacijos Komisijai 1 punktas 1) pagal Bendrijos veiksmų visuomenės sveikatos srityje programą ir vėlesnes programas remti ir suteikti prioritetą Bendrijos masto traumų stebėjimo ir ataskaitų teikimo sistemai kurti. Šioje sistemoje bus kaupiami duomenys apie traumas, kuriuos valstybės narės pateiks remdamosi savo nacionalinėmis traumų stebėjimo ir ataskaitų teikimo sistemomis. 1) remti ir suteikti prioritetą Bendrijos masto traumų stebėjimo (išbraukta) sistemoskūrimui. Šioje sistemoje bus kaupiami duomenys apie traumas, kuriuos valstybės narės pateiks remdamosi savo nacionalinėmis traumų stebėjimo (išbraukta) sistemomis. Duomenų bazėse esančią informaciją padaryti lengvai prieinamą visoms suinteresuotoms šalims; Pakeitimas 24 Rekomendacijos Komisijai 1 a punktas (naujas) (1a) pateikti teisėkūros pasiūlymą dėl Bendrijos masto traumų stebėjimo sistemos, dėl keitimosi informacija apie pažangiąją patirtį ir dėl informacijos sklaidos, kaip nurodyta 1 punkte, Europos Parlamentui ir Tarybai atsižvelgiant į Sutarties 251 straipsnį ir į išsamias finansų panaudojimo detales; Pakeitimas 25 Rekomendacijos Komisijai 2 punktas 2) sukurti Bendrijos masto keitimosi informacija apie gerąją praktiką ir šios informacijos platinimo atitinkamoms suinteresuotosioms šalims mechanizmą, Pakeitimas 26 Rekomendacijos Komisijai, 3 a punktas (naujas) 3a) pasitelkus sanglaudos ir struktūrinius fondus remti traumų prevenciją ir geresnės bei saugesnės infrastruktūros užtikrinimo veiklą; Pakeitimas 27 Rekomendacijos Komisijai 4 punktas 4) remti gerosios praktikos ir politikos veiksmų vystymą septyniose nurodytose prioritetinėse srityse, naudojant išteklius, teikiamus pagal Bendrijos veiksmų visuomenės sveikatos srityje programą ir vėlesnes programas, pagal Bendrijos veiksmų remiant vartotojų politiką bendrąjį finansavimo planą ir mokslinių tyrimų pamatinę programą, 4) plėtoti pažangiąją patirtį ir politikos veiksmus aštuoniose nurodytose prioritetinėse srityse, siekiant užtikrinti, kad visose vėlesnėse traumų prevencijos ir saugos skatinimo programose būtų atsižvelgiama į sveikatos skirtumus ir į tai, kad dėl prieigos prie socialinės paramos stokos, menkos bendrijos sanglaudos ir socialinės atskirties mažėja žmonių galimybės priešintis socialiniam konfliktui nesiimant smurto ir savižalos; Pakeitimas 28 Rekomendacijos Komisijai 5 punktas 5) praėjus ketveriems metams po šios rekomendacijos priėmimo parengti vertinimo ataskaitą, kurioje būtų nustatyta, ar pasiūlytos priemonės yra veiksmingos ir įvertinta, ar reikalingi tolimesni veiksmai. 5) praėjus ketveriems metams po šios rekomendacijos priėmimo parengti vertinimo ataskaitą, kurioje būtų nustatyta, ar pasiūlytos priemonės yra veiksmingos, įvertinta, ar reikalingi tolimesni veiksmai, ir įvykdyti esamų ir būsimų priemonių ir veiksmų poveikio vertinimą lyčių aspektu. [1] Dar neskelbta OL. --------------------------------------------------